יריבות לוהטת

יריבות לוהטת (באנגלית: Heated Rivalry) היא סדרת טלוויזיה קנדית מסוגת דרמת ספורט רומנטית. הסדרה נוצרה, נכתבה ובוימה על ידי , בהתבסס על סדרת הספרים "Game Changers" מאת . הסדרה מגוללת את סיפורם של שני שחקני הוקי קרח יריבים, שיין הולנדר (הדסון ויליאמס) ואיליה רוזנוב (קונור סטורי), אשר מאחורי האיבה שביניהם מסתתר רומן סודי סוער.

הסדרה עלתה לשידור בקנדה ב-28 בנובמבר 2025, בשירות הזרמת המדיה המקומי קרייב , ובמקביל הופצה באזורים נוספים בעולם על גבי פלטפורמות אחרות, בהן HBO Max (במדינות באמריקה, באירופה ובאסיה) וסקיי (בריטניה, אירלנד וניו זילנד). הסדרה זכתה לביקורות חיוביות, ובפרט לשבחים על ביצועיהם של השחקנים הראשיים ועל הכימיה שביניהם. ב-12 בדצמבר, נודע כי הסדרה תחודש לעונה שנייה.

הסדרה עלתה לשידור בישראל ב-23 בינואר 2026 ב-HBO Max.

 תקציר העלילה 
שֶׁיין הוֹלַנְדֶר הקנדי (הדסון ויליאמס) ואִילְיָה רוזָנוב הרוסי (קונור סטורי) הם שני כוכבי הוקי קרח מצטיינים בתחילת הקריירה שלהם. יריבותם הנפיצה על המגרש הפכה זה מכבר למופע תקשורתי, אך בסתר השניים מתגלגלים לזוגיות ארוכת שנים ומלאת תשוקה שאף אחד מהם לא רוצה להסתכן בחשיפתה. בעוד דרכיהם המקצועיות תחת עיני הציבור הבוחנות מביאות להם תהילה והישגים, השניים נדרשים לתמרן בתוך המתח העז שבין התחרותיות והחיבור ביניהם, תוך שהם מתמודדים עם לחצי הליגה, הציפיות מחבריהם לקבוצות, והפחד מהוצאה מהארון בענף שמתגאה בקשיחות ובשתיקה.

 שחקנים ודמויות 
 דמויות ראשיות 
שם השחקן/יתשם הדמותאודות הדמותהדסון ויליאמסשיין הולנדרשחקן הוקי קרח קנדי-אסייתי יליד אוטווה. קפטן מונטריאול מטרוסקונור סטוריאיליה גריגורייביץ' רוזנובשחקן הוקי קרח רוסי יליד מוסקבה. קפטן בוסטון ריידרססקוט האנטרשחקן הוקי קרח אמריקאי. קפטן ניו יורק אדמירלסכריסטופר "קיפ" גריידיבריסטה בחנות שייקיםקאלן פוטרהיידן פייקחברו לקבוצה של שיין (מונטריאול) וחברו הטוב ביותרכריסטינה צ'נגיונה הולנדראמו של שייןדילן וולשדייוויד הולנדראביו של שייןקולטון סטיוארטקרטר ווןחברו לקבוצה של סקוט (ניו יורק) וחברו הטוב ביותר

 דמויות משנה 
שם השחקן/יתשם הדמותאודות הדמותנאדין בהאבהאלנה ריגחברתו הטובה ביותר של קיפג'ורג' גריידיאביו של קיפסופי נליסרוז לנדרישחקנית מפורסמת שאיתה שיין יוצאקסניה דניאלה חרלמובהסבטלנה סרגייבנה וטרובהחברת ילדות של איליה וסטוץ מזדמן שלופרנקו לו פרסטיקליף מרלוחברו לקבוצה של איליה (בוסטון)קמילה קוואלג'קי פייקאשתו של היידןסלאביק רוגוזיןאלכסיי גריגורייביץ' רוזנובאחיו של איליהירוסלאב פוברלוגריגורי רוזנובאביו של איליה, פקיד רוסי בעל קשריםקיידן קונורססשהבנו של מאמן עבר של איליה ושותפו המיני לשעבר של איליהקונורסאיידן שוקוליה

 דמויות אורחות 

 פרקים 
 מספר פרק מספר פרק בעונה שם הפרק באנגלית שם הפרק בעברית בימוי כתיבה תאריך שידור מקורי  תאריך שידור בישראל 11Rookiesטירוניםג'ייקוב טירניג'ייקוב טירני28 בנובמבר 202523 בינואר 202622Olympiansספורטאים אולימפיים28 בנובמבר 202530 בינואר 202633Hunterהאנטר5 בדצמבר 20256 בפברואר 202644Roseרוז12 בדצמבר 202513 בפברואר 202655I'll Believe in Anythingאני אאמין בכל דבר19 בדצמבר 202520 בפברואר 202666The Cottageהבקתה26 בדצמבר 202527 בפברואר 2026

 הפקה 
 פיתוח 
הסדרה מבוססת על סדרת הספרים "Game Changers" מאת . בשנת 2023 יוצר הסדרה  פנה לראשונה אל ריד באשר לעיבוד הספרים לסדרת טלוויזיה "מצומצמת" בהיקפה. בתחילה טירני הטיל ספק ביכולת לעבד את הסיפור ועדיין לשמר את התוכן המיני המפורש כפי שהוא מועבר בספרים. בשונה מדרמות רומנטיות קוויריות אחרות שזכו לפופולריות, דוגמת סדרת הנעורים "עוצר נשימה", טירני הסביר כי "הדבר הכל כך שונה מהותית ב-'יריבות לוהטת' הוא יחסי מין. וחשבתי לעצמי, 'אוקיי, האם כולם ירצו אותה כך?' והיה לי מאוד ברור שאלה דברים בלתי נפרדים. יחסי מין הם התפתחות הדמויות; זו לא סתם סצנת מין רנדומלית בכל פרק. [הדמויות הראשיות] לומדות זו על זו ולומדות על עצמן דרך זה". טירני ושותפו להפקה ברנדן בריידי סיפרו כי בעת שנפגשו עם משקיעים פוטנציאליים לסדרה, הם נתקלו בהוראות "לשנות מהיסוד את הסיפור, או לשנות מהיסוד את הטון".

בינואר 2025 נחשף לראשונה כי שירות הזרמת המדיה הקנדי קרייב  רכש את הסדרה לאחר שקיבל מטירני תסריט דוגמה. בהמשך ריד אישרה זאת בפוסט בבלוג שלה. במרץ 2025, חודש לפני תחילת ההפקה, חברת ההפצה הבריטית Sphere Abacus הודיעה כי תסייע במימון לצד קרייב ו, כדי להבטיח שחזונו של טירני לסדרה יישאר ללא פגע. ביוני 2025 נודע רשמית, במהלך אירוע השקת לוח שידורים שנתי שערכה בל מדיה, כי הסדרה תשודר בקרייב. טירני יצר, כתב וביים את הסדרה. בנוסף, הוא משמש מפיק בפועל של הסדרה לצד ברנדן בריידי, באמצעות חברת ההפקות שלהם, אַקְסַנְט אֵגוּ אנטרטיינמנט. לורי פישבורג היא מפיקת הסדרה, וריד משמשת כמפיקה מייעצת.

ב-12 בדצמבר 2025 נודע כי הסדרה תחודש על ידי קרייב לעונה שנייה, כאשר שירות הזרמת המדיה HBO Max ישתתף גם כן בהפצתה. הודעה זו באה בעקבות עניין רב בקרב הצופים ונתוני צפייה מוצלחים עם יציאת העונה הראשונה לאור. בנוסף, ההסכם כולל עסקאות הפצה מורחבות, שבמסגרתן הובטחו זכויות לעונה השנייה במספר שווקים בינלאומיים באמצעות זרוע ההפצה של האחים וורנר–דיסקברי  ושותפים נוספים. עונה זו עתידה להיות עיבוד של "The Long Game" (הספר השישי בסדרת "Game Changers"), המהווה ספר המשך ל-"Heated Rivalry" (הספר השני בסדרה).

 ליהוק 
הדסון ויליאמס וקונור סטורי לוהקו לתפקידים הראשיים של שיין הולנדר ואיליה רוזנוב (בהתאמה), לצד , , כריסטינה צ'נג, דילן וולש, סופי נליס וקסניה דניאלה חרלמובה.

ויליאמס היה השחקן השלישי עימו ערך סטורי "קריאת כימיה", בעוד שוויליאמס עשה זאת רק עם שחקן אחד בנוסף. כאשר טירני שאל את סטורי מה ההתרשמות שלו, הוא המליץ על ויליאמס. באופן דומה, ויליאמס חש שלסטורי יש "גורם אקס בלתי מוסבר", ופירט בפני טירני: "הבחור השני היה טוב, אבל עם קונור הרגשתי כאילו הוא עומד לרתק אותי למקום ולזיין אותי".

טירני התקשר לפרנסואה ארנו באופן אישי, שאל אותו אם קיבל את התסריט שלו, והוסיף: "לא כתבתי אותו עבורך, אבל אני לא יכול לשמוע את הקול של אף אחד אחר כשאני קורא אותו". ארנו הופתע מהדבר וראה בתסריט סוג של פורנוגרפיה רכה, אך לדבריו שינה את דעתו בהמשך כשהבין את תפקידן של סצנות המין בהנעת העלילה.

 צילום 
צילומי הסדרה החלו באפריל 2025, ונערכו בהמילטון, בטורונטו ובמונטריאול.

 מוזיקה 
פסקול הסדרה הולחן על ידי פיטר פיטר. הפסקול יופץ ב-16 בינואר 2026 באמצעות חברת התקליטים מילאן רקורדס וכולל 34 רצועות מוזיקליות. שני סינגלים ראשונים מתוך הפסקול, "Rivalry" ו-"It's You", שוחררו להאזנה לקהל הרחב.

בנוסף לשירים המקוריים, במהלך הפרקים שובצו שירים קיימים, בהם "Sealion" של  (פרק 1), "Mangetout" של וט לג (פרק 2),  של , "Lips" של  (פרק 3), ו- של ט.א.ט.ו. (פרק 4).

על פי בילבורד, בעקבות שידור שלושת הפרקים הראשונים נרשמה עלייה בנתוני ההאזנה של השירים שהושמעו באותם פרקים.

 שידור 
ב-9 באוקטובר 2025 פורסם קדימון הסדרה. ב-19 בנובמבר 2025, תשעה ימים לפני עליית הסדרה בבכורה בשירות הזרמת המדיה קרייב , נודע כי HBO Max רכשה את זכויות ההפצה של הסדרה בארצות הברית ובאוסטרליה, כך שתוכל לשדר אותה במקביל לעלייתה בשאר העולם. רכישת הסדרה על ידי HBO יוחסה בין היתר לשיח ער סביב הסדרה ברשתות החברתיות, שנוצר על ידי קהילת המעריצים של 'Game Changers' שפעלה לקידום הפצה גלובלית שלה.

ב-28 בנובמבר 2025 הסדרה עלתה לשידור בקרייב, בבכורה של שני פרקים, ולאחריהם פרק מדי שבוע, כשהפרק האחרון עלה ב-26 בדצמבר. ב-23 בנובמבר 2025, לפני הבכורה הטלוויזיונית, שני הפרקים הראשונים הוקרנו במהלך פסטיבל Image+Nation השנתי במונטריאול. הסדרה משודרת גם בשירות  שבבעלות רשת  הניו זילנדית, וכן בשירות  הספרדי. ב-19 בדצמבר, הסדרה עלתה לשידור ב-HBO Max ב. ב-10 בינואר 2026 היא עלתה לשידור ברשת סקיי בבריטניה ובאירלנד. ב-23 בינואר 2026, הסדרה עלתה לשידור בישראל ב-HBO Max במתכונת שידור שבועית (פרק חדש מדי יום שישי, בדומה לאופן שבו שודרה בקרייב), כשהפרק האחרון מתוכנן לשידור ב-27 בפברואר.

ב-10 בדצמבר 2025, קדימון הסדרה הוקרן במהלך משחק  שנערך בין מונטריאול קנדיאנס לטמפה ביי לייטנינג.

 ביקורות 
על פי אתר האינטרנט Rotten Tomatoes, 95% מהביקורות על הסדרה היו חיוביות, על פי מדגם של 22 ביקורות. על פי דעת הרוב, נכתב באתר כי הסרט "ג'ייקוב טירני מעבד באהבה את רומני ההוקי הרומנטיים של רייצ'ל ריד לכדי חגיגת אהבה סוחפת, לוהטת וחלומית, רוויה בכוונה קווירית אמיתית, והופך את 'יריבות לוהטת' למנצח אמיתי". באתר Metacritic לסדרה יש ציון של 71 מתוך 100, על סמך חמש ביקורות, מה שמעיד על "ביקורות חיוביות בדרך כלל".

מבקרי הסדרה שיבחו בפרט את משחקם של ויליאמס וסטורי, וכן את הכימיה שבין השחקנים. רייצ'ל קורציוס מהוושינגטון פוסט כתבה כי "פניהם לוכדות תערובת מורכבת של רגשות, הכימיה ביניהם משוגעת וסטורי [...] הצליח להשיג מבטא רוסי מרשים". דייוויד קבאלרו מ העניק לסדרה ציון 8/10, בציינו לטובה את ההתפתחות המוצלחת והמהירה של הדמויות – הן כיחידים והן כזוג פוטנציאלי – וכן את השימוש הבולט אך עדיין נגיש בהוקי במסגרת הסיפור.  מהעיתון הקנדי The Globe and Mail שיבח את הכתיבה והבימוי של טירני, באומרו כי הוא "מצליח לפרום את הניואנסים של הומופוביה בעולם ההוקי בתקופה המתוארת – שני הפרקים הראשונים מדלגים בין 2008 ל-2014 – ואת האתגרים התרבותיים שבהיותך קוויר בארון בקנדה לעומת רוסיה, מבלי לגלוש לטריטוריה של דרמה חברתית כבדה מדי.

תוך מספר שבועות בלבד, פרשנים שונים בתקשורת החלו לציין את השפעותיה של הסדרה הן כסיפור קווירי והן כעיבוד של רומן רומנטי. לאחר שידור שני פרקיה הראשונים בלבד, מגזין האופנה האמריקאי הרפרס בזאר כלל אותה ברשימת סדרות הטלוויזיה הקוויריות הטובות ביותר בכל הזמנים. קאיה שוניאטה מ-RogerEbert.com תיארה את הסדרה כ"מהפכנית" וכינתה אותה "רק אחת הסדרות המבדרות ביותר של השנה" וכן "הסדרה הקווירית המשמעותית ביותר של השנה".

 נתוני צפייה 
בשבוע של 7 בדצמבר 2025, הסדרה דורגה במקום הרביעי בדירוג הסדרות השבועי של אתר  המודד נתוני הזרמת מדיה, בעוד באותו יום דיווח אתר , המתבסס על נתונים מפלפורמת תיעוד הצפייה  שבבעלותו ובה חברים מעל ל-25 מיליון משתמשים, כי היא מדורגת במקום השישי מבחינת פופולריות. ב-29 בנובמבר דיווח אתר FlixPatrol, המאגד נתוני צפייה מסחריים מפלטפורמות הזרמת המדיה השונות, כי הסדרה מדורגת במקום השני ברשימת עשר הסדרות הנפצות ביותר של HBO Max בארצות הברית. הסדרה נכנסה לרשימה המקבילה באוסטרליה גם כן במקום השני, ומדורגת בעקביות מאז כסדרה המובילה מדי שבוע.

ב-12 בדצמבר 2025, עם ההכרזה על חידוש הסדרה לעונה שנייה, דווח באתר Deadline Hollywood כי הסדרה היא הסדרה המקורית הנצפית ביותר של קרייב נכון לאותה עת, עם עלייה של כמעט 400 אחוז בנתוני הצפייה במהלך השבוע הראשון מאז שיצאה לאור בפלטפורמה ב-28 בנובמבר.

 קישורים חיצוניים 

 ביאורים 

 הערות שוליים 

קטגוריה:סדרות דרמה קנדיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה קנדיות שעלו לשידור בשנות ה-2020
קטגוריה:תוכניות להט"ב קנדיות